Document ID: /roh_data/filtered/swiss_laws_in_ROH.jsonl.gz/292

740.100

Ordinaziun chantunala davart ils examens da chatscha (OCECh)

dals 27-03-2007 (versiun dals 01-06-2019)

sa basond sin l'art. 36 e sin l'art. 36a da la lescha chantunala da chatscha dals 4 da zercladur 1989 1)

relaschada da la regenza ils 27 da mars 2007

1. Disposiziuns generalas

Elecziun da las expertas e dals experts d'examen

Art.  1 1 L'elecziun da las expertas e dals experts d'examen vegn fatga dal Departament d'infrastructura, energia e mobilitad.

Surveglianza

Art.  2 1 La   surveglianza   da   la   realisaziun   dals   examens   da   qualificaziun   è   chaussa   da l'uffizi da chatscha e pestga.

Annunzia

Art.  3 1 Il termin d'annunzia per l'examen ed ils posts d'annunzia vegnan publitgads da l'uffizi da chatscha e pestga en il fegl uffizial dal chantun. * 2 … *

Prestaziun da tgira

Art.  4 1 La   prestaziun   da   tgira   tenor   l'artitgel 36 alinea 1   da   la   lescha   chantunala   da chatscha2) sto vegnir fatga tar ina secziun da l'uniun grischuna da chatschadras e da chatschaders da patenta (UGCP). Ella cumpiglia 50 uras. Almain 30 uras ston vegnir fatgas avant l'examen pratic davart la manipulaziun da l'arma ed avant l'examen da tir.

1) BR 740.000 2) DG 740.000 * tabellas da las modificaziuns a la fin dal relasch

1

740.100

2 Las candidatas ed ils candidats n'èn betg obligads da far part d'ina secziun da la UGCP.

3 Il departament po reglar la prestaziun da tgira da las candidatas e dals candidats en il rom d'ina cunvegna cun la UGCP.

Scolaziun d'armas e da tir

Art.  4a * 1 La premissa per l'admissiun a l'examen davart las armas ed a l'examen da tir è ina scolaziun d'armas e da tir. Ella cumpiglia 18 uras. * 2 Ils purschiders dal curs ston manar ina glista da preschientscha e ston confermar en scrit a las candidatas ed als candidats ch'ellas ed els han frequentà la scolaziun.

3 L'uffizi da chatscha e pestga fixescha, tge pretensiuns ch'ils purschiders dal curs ston ademplir. El designescha ils purschiders dal curs renconuschids.

Curs spezialisà per la producziun da charn da selvaschina

Art.  4b * 1 La premissa per l'admissiun a l'examen teoretic davart la selvaschina e davart la chatscha è ina scolaziun per acquistar las enconuschientschas davart la controlla e davart l'elavuraziun da selvaschina sajettada. Quella cumpiglia almain 5 uras.

2 Ils purschiders dal curs ston manar ina glista da preschientscha e ston confermar en scrit a las candidatas ed als candidats ch'ellas ed els han frequentà la scolaziun.

Taxas d'examen

Art.  5 1 Tar l'emprima annunzia importa la taxa per l'entir examen sco er per ils documents che vegnan consegnads per sa preparar per l'examen 300 francs.

2 Per la repetiziun da singuls roms vegnan incassadas las suandantas taxas:

a) * examen da teoria davart las armas b) * examen davart la manipulaziun da l'arma ed examen da tir c) * examen da teoria davart la selvaschina e davart la chatscha 3 … * 4 Taxas d'examen vegnan restituidas mo, sche la candidata u il candidat è impedì da prender part a l'examen pervia da pussanza superiura.

fr. 60.– fr. 120.– fr. 140.–

Taxas da chanzlia

Art.  6 1 Per mintga act uffizial en connex cun l'annunzia per l'examen da qualificaziun vegn incassada ina taxa da chanzlia da 20 francs.

2

740.100

2. Cuntegn, realisaziun e valitaziun dals examens

Art.  7

Object da l'examen 1. princip

1 L'examen cumpiglia:

a)

b)

2 La derivanza linguistica da la candidata u dal candidat sto vegnir resguardada.

in examen davart las armas ed in examen da tir;

in examen da teoria davart la selvaschina e davart la chatscha.

Art.  8

2. renconuschientscha dals examens davart las armas e dals examens da tir reussids

1 In   examen   davart   las   armas   ed   in   examen   da   tir   ch'èn   reussids   en   Svizra   u   a l'exteriur vegnan renconuschids, sche l'equivalenza cun l'examen grischun areguard l'examen   da   teoria   davart   las   armas   sco   er   areguard   l'examen   pratic   davart   la manipulaziun da l'arma ed areguard l'examen da tir è garantida.

2 La dumonda da renconuscher l'examen davart las armas e l'examen da tir sto vegnir inoltrada en scrit, cun ils documents correspundents ed ensemen cun l'annunzia per l'examen da qualificaziun. Davart la renconuschientscha decida l'uffizi da chatscha e pestga.

Art.  9

Examen davart las armas ed examen da tir 1. object da l'examen

1 L'examen davart las armas e l'examen da tir consistan d'in examen da teoria davart las armas e d'in examen pratic davart la manipulaziun da l'arma sco er d'in examen da tir.

2. examen da teoria davart las armas

Art.  10 1 L'examen da teoria davart las armas vegn fatg en scrit. El cumpiglia la teoria da las armas. L'examen cuntegna particularmain dumondas davart:

a)

b)

la legislaziun davart las armas;

las armas e la muniziun da chatscha inclusiv lur cumponentas e lur funcziun, la ballistica, la tecnica da sajettar e las distanzas da tir;

c) * las prescripziuns da segirezza.

d) * …

3. examen pratic davart la manipulaziun da l'arma ed examen da tir

Art.  11 1 L'examen pratic davart la manipulaziun da l'arma cuntegna la manipulaziun segira da las armas e vegn prendì giu d'ina experta u d'in expert d'examen ch'è scolà per quest intent.

3

740.100

2 Las candidatas ed ils candidats che han reussì ordavant l'examen pratic davart la manipulaziun   da   l'arma   vegnan   admess   a   l'examen   da   tir.   L'examen   da   tir   vegn realisà da la manadra u dal manader da tir responsabel. L'examen da tir cumpiglia il program da ballas ed il program da ballins. * a) * … b) * … 3 Il program da ballas vegn absolvì sin la schiba da chamutsch cun partiziun da diesch (DJV-4, buc da chamutsch en pe) en ina distanza da 100 m. Il program vegn cumandà cun indicaziun dal temp e cumpiglia 2 culps d'emprova (giaschent, mussà mintgin singul) sco er 6 culps che quintan per la seria, e quai sut las suandantas cundiziuns: * a)

3 culps giaschent libramain u pusà si, limita da temp per la seria 180 secundas, mussà a la fin (mussà suenter la seria);

3 culps sesent u en schanuglias libramain u pusà cunter, limita da temp per la seria 180 secundas, mussà a la fin (mussà suenter la seria);

pretensiun   minimala   6 nodas   entaifer   ils   rudels   dad   8   fin   10   (senza   culps d'emprova).

b)

c)

4 Il program da ballins vegn absolvì sin l'indriz automatic cun lieurs che cupitgan dal medem tip cun 3 segments da cupitgada en ina distanza da 30 fin 35 m (largia da sajettar 5 m). Il program cumpiglia 2 culps d'emprova e 10 culps sin la lieur currenta che quintan per la seria, e quai sut las suandantas cundiziuns: * a)

i dastgan vegnir duvradas patronas cun ballins d'ina grondezza da 3,5 mm e d'ina paisa da maximalmain 36 g;

la chatschadra u il chatschader metta sez en moviment la lieur e suenter quai è l'arma en posiziun, en pe libramain;

pretensiun minimala 7 nodas en la part cupitganta davant u amez (senza culps d'emprova).

b)

c)

4. armas permessas

Art.  12 1 Per l'examen dastgan vegnir duvradas mo armas ed indrizs da mira ch'èn admess per la chatscha en il chantun Grischun.

2 Meds auxiliars sco giaccas da tir, pulstradas, tschintas cun latsch, egliers da tir, chapitschas da tir e bindels da tir u guants spezials da tir n'èn betg permess.

3 Meds auxiliars che pon vegnir cumprads en il commerzi d'armas spezialisà e che vegnan   montads   vi   da   l'arma   per   meglierar   la   posiziun   u   l'applicaziun,   dastgan vegnir duvrads. *

Examen davart la selvaschina e davart la chatscha

Art.  13 1 L'examen da teoria davart la selvaschina e davart la chatscha vegn prendì giu d'ina cumissiun che consista d'ina parsura u d'in parsura e da 4 expertas ed experts. I vegnan admess mo candidatas e candidats che han gia fatg l'examen davart las armas e l'examen da tir.

4

740.100

2 L'examen cumpiglia ils suandants roms:

a) * Selvaschina   ed   ambient:   la   selvaschina   en   ses   spazi   da   viver,   ils   animals selvadis   sco   elements   da   biocenosas,   ils   effectivs   da   selvaschina   e   lur cumposiziun, la regulaziun dals effectivs tras la chatscha, las caracteristicas da la planisaziun da chatscha, l'ecologia dals spazis da viver da la selvaschina, las mesiras da tgira, il mantegniment e la tgira dals spazis da viver sco er la prevenziun da donns da selvaschina.

Enconuschientschas da la selvaschina: las spezias da selvaschina permessas e protegidas,   ils   segns   distinctivs,   la   moda   da   viver   e   la   reproducziun,   la definiziun   da   la   vegliadetgna,   l'augment   e   la   perdita,   las   malsognas,   las enconuschientschas da fastizs e da passidas.

b)

c) * Enconuschientschas   da   la   chatscha:   l'incumbensa   da   la   chatschadra   u   dal chatschader, l'ir a chatscha en moda adequata, l'equipament, las metodas da chatscha,   il   giuditgar,   sche   la   selvaschina   è   permessa   per   la   chatscha,   il cumportament avant e suenter il culp, la tschertga posteriura, ils chauns da chatscha, il sbuttatschar ed il tractar la selvaschina sajettada.

Enconuschientschas   da   las   leschas:   la   legislaziun   da   chatscha   federala   e chantunala.

d)

Valitaziun dals examens da teoria Art.  14 1 Ils examens da teoria vegnan valitads cun las suandantas notas:

a)

b)

c)

d)

e)

f)

6 = fitg bun;

5 = bun;

4 = suffizient;

3 = insuffizient;

2 = debel;

1 = fitg debel.

Pretensiuns per l'examen

Art.  15 1 L'examen   da   teoria   davart   las   armas   è   reussì,   sche   la   candidata   u   il   candidat obtegna almain ina nota suffizienta.

2 L'examen pratic davart la manipulaziun da l'arma e l'examen da tir è reussì, sche la candidata u il candidat obtegna almain ina nota suffizienta en il rom "manipulaziun da l'arma" e sch'ella u el obtegna il dumber da nodas minimal en l'examen da tir.

3 L'examen da teoria davart la selvaschina e davart la chatscha è reussì, sche la candidata u il candidat: * a)

b) * n'è betg vegnì valità cun ina nota sut 3 en nagin rom;

obtegna ina nota media suffizienta;

5

740.100

c) * n'ha betg dapli ch'ina nota sut 4 en ils trais roms "selvaschina ed ambient", "enconuschientschas   da   la   selvaschina"   ed   "enconuschientschas   da   la chatscha".

Per   calcular   la   media   da   las   notas   vegnan   ils   roms   "selvaschina   ed   ambient", "enconuschientschas da la selvaschina" sco er "enconuschientschas da la chatscha" quintads 2 giadas ed il rom "enconuschientschas da las leschas" mo ina giada.

Repetiziun dals examens

Art.  16 1 Ils roms d'examen betg reussids en l'examen davart las armas ed en l'examen da tir pon vegnir repetids il medem onn a chaschun d'in segund termin. Il di da l'examen vegnan las candidatas ed ils candidats admess ultra da quai ina segunda giada a l'examen da tir.

2 L'examen   da   teoria   davart   la   selvaschina   e   davart   la   chatscha   po   vegnir   repetì durant l'onn suandant.

Cudeschet per las patentas da chatscha

Art.  17 1 Las candidatas ed ils candidats che han reussì l'examen survegnan il cudeschet per las patentas da chatscha.

Exclusiun dals examens

Art.  18 1 Candidatas e candidats che disturban l'andament regular da l'examen u che fan diever   da   meds   d'agid   che   n'èn   betg   permess   pon   vegnir   exclus   dals   ulteriurs examens tras la cumissiun d'examen, tras las expertas u tras ils experts ubain tras la manadra u tras il manader da tir.

Assicuranza

Art.  19 1 Las persunas che coopereschan tar l'examen sco er las candidatas ed ils candidats che   fan   l'examen   ston   vegnir   assicurads   tras   il   chantun   cunter   accidents   e   per responsabladad durant l'examen.

3. Disposiziuns finalas

Aboliziun dal dretg vertent

Art.  20 1 L'ordinaziun davart l'examen da qualificaziun per chatschadurs dals 19 da mars 19903) vegn abolida.

Art.  21 1 Questa ordinaziun entra en vigur il 1. da zercladur 2007.

3) CUL 1990, 2283 e midadas tenor CUL 1996, 3778: CUL 1998, 4288; CUL 1999, 4485 e

CUL FUC 2001, 2050

6

740.100

Tabella da las modificaziuns - tenor conclus

Conclus 27-03-2007 17-11-2009 17-11-2009 05-11-2013 05-11-2013 05-11-2013 05-11-2013 05-11-2013 03-05-2016 03-05-2016 03-05-2016 03-05-2016 03-05-2016 03-05-2016 03-05-2016 28-02-2017 28-02-2017 28-02-2017 28-05-2019 28-05-2019 28-05-2019 28-05-2019 28-05-2019 28-05-2019 28-05-2019 28-05-2019

Entrada en vigur 01-06-2007 01-01-2010 01-01-2010 01-12-2013 01-12-2013 01-12-2013 01-12-2013 01-12-2013 01-10-2016 01-10-2016 01-10-2016 01-10-2016 01-10-2016 01-10-2016 01-10-2016 01-06-2017 01-06-2017 01-06-2017 01-06-2019 01-06-2019 01-06-2019 01-06-2019 01-06-2019 01-06-2019 01-06-2019 01-06-2019

Element relasch Art. 3 al. 1 Art. 3 al. 2 Art. 4a Art. 5 al. 2, a)

Art. 5 al. 2, b)

Art. 5 al. 2, c)

Art. 15 al. 3 Art. 4a al. 1 Art. 5 al. 3 Art. 11 al. 2, a)

Art. 13 al. 2, a)

Art. 13 al. 2, c)

Art. 15 al. 3 Art. 15 al. 3, c)

Art. 10 al. 1, c)

Art. 10 al. 1, d)

Art. 15 al. 3, b)

Art. 4b Art. 5 al. 2, c)

Art. 11 al. 2 Art. 11 al. 2, a)

Art. 11 al. 2, b)

Art. 11 al. 3 Art. 11 al. 4 Art. 12 al. 3

Modificaziun emprima versiun midada aboliziun integraziun midada midada midada midada midada aboliziun midada midada midada midada midada midada aboliziun midada integraziun midada midada aboliziun aboliziun integraziun integraziun integraziun

Publicaziun en la CUL - - - - - - - - 2016-005 2016-005 2016-005 2016-005 2016-005 2016-005 2016-005 2017-004 2017-004 2017-004 2019-004 2019-004 2019-004 2019-004 2019-004 2019-004 2019-004 2019-004

7

740.100

Tabella da las modificaziuns - tenor element

Element relasch Art. 3 al. 1 Art. 3 al. 2 Art. 4a Art. 4a al. 1 Art. 4b Art. 5 al. 2, a)

Art. 5 al. 2, b)

Art. 5 al. 2, c)

Art. 5 al. 2, c)

Art. 5 al. 3 Art. 10 al. 1, c)

Art. 10 al. 1, d)

Art. 11 al. 2 Art. 11 al. 2, a)

Art. 11 al. 2, a)

Art. 11 al. 2, b)

Art. 11 al. 3 Art. 11 al. 4 Art. 12 al. 3 Art. 13 al. 2, a)

Art. 13 al. 2, c)

Art. 15 al. 3 Art. 15 al. 3 Art. 15 al. 3, b)

Art. 15 al. 3, c)

Conclus 27-03-2007 17-11-2009 17-11-2009 05-11-2013 03-05-2016 28-05-2019 05-11-2013 05-11-2013 05-11-2013 28-05-2019 03-05-2016 28-02-2017 28-02-2017 28-05-2019 03-05-2016 28-05-2019 28-05-2019 28-05-2019 28-05-2019 28-05-2019 03-05-2016 03-05-2016 05-11-2013 03-05-2016 28-02-2017 03-05-2016

Entrada en vigur 01-06-2007 01-01-2010 01-01-2010 01-12-2013 01-10-2016 01-06-2019 01-12-2013 01-12-2013 01-12-2013 01-06-2019 01-10-2016 01-06-2017 01-06-2017 01-06-2019 01-10-2016 01-06-2019 01-06-2019 01-06-2019 01-06-2019 01-06-2019 01-10-2016 01-10-2016 01-12-2013 01-10-2016 01-06-2017 01-10-2016

Modificaziun emprima versiun midada aboliziun integraziun midada integraziun midada midada midada midada aboliziun midada aboliziun midada midada aboliziun aboliziun integraziun integraziun integraziun midada midada midada midada midada midada

Publicaziun en la CUL - - - - 2016-005 2019-004 - - - 2019-004 2016-005 2017-004 2017-004 2019-004 2016-005 2019-004 2019-004 2019-004 2019-004 2019-004 2016-005 2016-005 - 2016-005 2017-004 2016-005

8